Ministrul Transporturilor a trimis Corpul de Control la Compania Aeroporturi București pentru a verifica modul în care au fost respectate procedurile în cazul aterizării aeronavei președintelui Comisiei Europene, Jean -Claude Juncker, au declarat reprezentanții ministerului pentru Mediafax.





Potrivit sursei citate, ministrul Lucian Șova a trimis Corpul de Control, în condițiile în care premierul a anunțat că întâlnirea de luni cu președintele Comisiei Europene nu a avut loc din cauza faptului că aeronava oficialului european a ajuns mai devreme decât era programată.





Guvernul a spus ulterior că avionul a aterizat mai devreme, dar și că ofițerii SPP au preluat coloana de la scara avionului și au plecat direct la hotel.





Premierul Viorica Dăncilă s-a întâlnit abia marți, la Aeroportul Băneasa, cu președintele Comisiei Europene, Jean- Claude Juncker.